Shōsetsuka ni Narō
Shōsetsuka ni Narō (小説家になろう?, azərb. Gəlin romançı olaq‎) — Yusuke Umezaki tərəfindən yaradılmış istifadəçi məzmunlu veb-roman saytı. 2 aprel 2004-cü ildə açılmışdır. İstifadəçilər öz romanlarını bu sayta pulsuz yükləyə və digər romanları pulsuz oxuya bilərlər. Saytın 590.000-dən çox romanı və 1,3 milyondan çox qeydiyyatdan keçmiş istifadəçisi var. Hər ay sayt 1 milyardan çox səhifə baxışı alır. Bu sayta yüklənmiş 100-dən çox roman seriyası müxtəlif nəşriyyatlar tərəfindən nəşr olunmuşdur. Bu veb-romanlar arasında ən məşhurları 2011-ci ildə Enterbrain tərəfindən nəşr olunana qədər 2010–2011-ci ildə bu saytda yayımlanmış "Log Horizon", Dengeki Bunko tərəfindən nəşr olunana qədər 2008–2011-ci illərdə bu saytda yayımlanmış "The Irregular at Magic High School" və Media Factory tərəfindən nəşr olunana qədər bu saytda yayımlanmış "Re:Zero -Starting Life in Another World-"-dur. Futabasha nəşriyyatı 20 iyul 2014-cü ildə Monster Bunko ranobe imprintini qurmuşdur. Bu imprint ancaq bu saytda yayımlanmış romanları nəşr edir.